Vivió nun llugar escepcional, una gran casa construida a finales del diecinueve sobre un cuetu que señorea los porreos o marismes de Sebrayu, na marxe derecha de la ría maliayesa, con un preciosu xardín y embarcaderu particular nel ríu Sordu, ríu  que la propia familia s´encargare de canalizar. Sin embargu, el so final nun resultó tan idílicu, resultó ser una de les primeres víctimes de la carretera: el coche accidentáu yera d´alquiler, el xófer que lu conducía yera un tal Zapico, que nunca más volvió a subise a un autu. Volvín d´Uviéu cuando aquella máquina moderna tan cuestionada por munchos, acabaría cola vida de Teresa, la so hermana Mercedes y so madre Dolores. Fue una traxedia que conmovió a Villaviciosa y especialmente a la parroquia de Tornón;  los restos de les trés muyeres reposen na capilla-panteón familiar del cementeriu de Barbuxán, en Pandu.